Diari Oficial de la Generalitat Valenciana


Sumari del DOGV 5485, del 05-04-2007 (2007/3976)

Informació pública del projecte de reparcel·lació de la unitat d'execució 1 i 2 d'Obradors del Pla General d'Ordenació Urbana de Manises.
-----------------------------------------------------------------------------------------------------------------------------------------

### Dades del document

Número de DOGV
:   5485

Data del DOGV
:   05-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/3976


Data del document
:   07-03-2007

Organisme emissor
:   Ajuntament de Manises

Tipus de document
:   Informació Pública

Descriptors 

:   * Manises
    * pla d'urbanisme
    * administració local

Mitjançant la Resolució de 5 de març del 2007, s'ha resolt sotmetre a informació pública el projecte de reparcel·lació presentat per l'Agrupació d'Interés Urbanístic UE-1 i UE-2 Barri d'Obradors, de la unitat d'execució 1 i 2 d'Obradors del Pla General d'Ordenació Urbana de Manises.  
En aplicació del que establix l'article 177.1.a) en relació amb l'article 134, ambdós de la Llei 16/2005, de 30 de desembre, Urbanística Valenciana, procedix exposar al públic el referit projecte amb tota la documentació annexa per un termini d'un mes.  
Es fa constar que durant tal termini els interessats en este procediment podran formular les al·legacions que els convinguen segons dret, en els termes i condicions de la Llei 16/2005, de 30 de desembre, Urbanística Valenciana. A este efecte podran consultar el projecte de reparcel·lació.  
En aplicació de l'article 172.3 de la Llei 16/2005, de 30 de desembre, Urbanística Valenciana, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques que coneguen i afecten les seues finques, per la qual cosa servix la present notificació com a requeriment per a l'aportació de la indicada informació, advertint així mateix que l'omissió, error o falsedat d'estes declaracions no podrà afectar el resultat objectiu de la reparcel·lació. En el cas que s'apreciara dol o negligència greu podrà exigir-se la responsabilitat civil o penal que corresponga.  
Es fa constar que durant el període d'informació pública els propietaris de sòl que per l'escassa quantia del seu dret no reben adjudicació sobre parcel·la podran sol·licitar, d'acord amb altres propietaris, l'adjudicació dels seus drets formant un condomini en la finca de resultat, si és el cas, adjudicada. Podran també, a l'empara de l'article 174.8 de la Llei 16/2005, de 30 de desembre, Urbanística Valenciana, efectuar a l'urbanitzador els requeriments recíprocs en la forma i terminis previstos en l'article 174.7 per a determinar si els correspon pagar o cobrar la indemnització substitutòria, així com el seu import.  
I a fi de dotar de les màximes garanties el procediment, a l'empara del que establix l'article 59.4 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú, es publica el present, dirigit als titulars de béns i drets la identitat dels quals és desconeguda o, sent coneguda, és desconegut el seu domicili; així com respecte de qualssevol altres titulars de bens i drets afectats per l'actuació, la titularitat, identitat o domicili dels quals no consten en el present procediment, que s'adjunten a continuació.  
Manises 7 de març de 2007.-L'alcalde: Enrique Crespo Calatrava.